इलाहाबाद. सुप्रीम कोर्ट की तरह अब इलाहाबाद हाईकोर्ट के आसपास भी बिजली के पोल और बिजली की लाइनें नहीं दिखाई देंगी। इनके जंजाल को अब पूरी तरह से खत्म करने की तैयारी की जा रही है। इसके लिए हाईकोर्ट के चारों तरफ रोड के किनारे बिजली के पोल और केबिल को हटाया जाएगा। जरूरत के मुताबिक, चिन्हित स्थानों पर पोल लगाने के साथ सभी बिजली के केबिलों को अंडरग्राउंड किया जाएगा।
क्यों हो रहा ऐसा?
ये सब इस वजह से हो रहा है क्योंकि अगले साल हाईकोर्ट की बिल्डिंग के 150 साल पूरे हो जाएंगे। इसके उपलक्ष्य में बड़ा कार्यक्रम होना है, जिसमें चीफ गेस्ट भारत के राष्ट्रपति प्रणब मुखर्जी और सुप्रीम कोर्ट के चीफ जस्टिस शिरकत करेंगे। इसको देखते हुए हाईकोर्ट में तेजी से तैयारी चल रही है।
बिजली की लाइनों को किया जाएगा अंडरग्राउंड
33 और 11 केवी बिजली की लाइनों को अंडरग्राउंड किया जाएगा। मुख्य अभियंता विद्युत वितरण इलाहाबाद का कहना है कि देश के राष्ट्रपति के हाईकोर्ट में प्रोग्राम के कारण कोर्ट के आसपास बिजली की लाइनों और पोल्स को शिफ्ट करने का प्लान किया जा रहा है।
hin_Deva hin_Deva hin_Deva hin_Deva hin_Deva